A Bizottság 2326/97/EK rendelete

(1997. november 25.)

a marha- és borjúhúsra nyújtott rendkívüli export-visszatérítés feltételeinek megállapításáról szóló 32/82/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2222/96/EK rendelettel [1] módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [2] és különösen annak 13. cikke (12) bekezdésére,

mivel a legutóbb a 3169/87/EGK rendelettel [3] módosított 32/82/EGK bizottsági rendelet [4] megállapítja a marha- és borjúhúsra nyújtott rendkívüli export-visszatérítés feltételeit;

mivel a kisebb súlyú hasított testet és a kifejlett hímivarú szarvasmarhák el nem választott hátulsó negyedét gyakran bizonyos belsőségekkel együtt kínálják; mivel az utóbbi nem jogosult visszatérítésre; mivel ezért rendelkezni kell az ilyen hasított test, illetve hátulsó negyed súlyának megfelelő korrekciójáról, amennyiben máj és/vagy vese is tartozik hozzá;

mivel az egyértelműség kedvéért meg kell állapítani, hogy a mellékletben említett bizonyítványt, amelyet a kiviteli vámalakiságok során át kell adni a vámhatóságnak, az említett eljárás végeztével a megfelelő igazgatási csatornán keresztül kell eljuttatni a visszatérítés kifizetéséért felelős szervhez;

mivel a legutóbb a 471/87/EGK rendelettel [5] módosított 798/80/EGK bizottsági rendeletet [6], valamint a legutóbb az 1180/87/EGK rendelettel [7] módosított 2730/79/EGK rendeletet [8] hatályon kívül helyezte a legutóbb a 2114/97/EK rendelettel [9] módosított, a mezőgazdasági termékekre vonatkozóexport-visszatérítési rendszer alkalmazása közös részletes szabályainak megállapításáról szóló, 1987. november 27-i 3665/87/EGK bizottsági rendelet [10] mivel ezért a kérdéses rendeletben frissíteni kell az említett rendeletekre tett utalásokat;

mivel az Uruguayi Forduló mezőgazdasági megállapodásának hatálybalépése óta a Bizottságnak a kiviteli engedélyeken keresztül módjában áll folyamatosan ellenőrizni azokat a mennyiségeket, amelyekre rendkívüli export-visszatérítést nyújtanak; mivel ezért megszűnik a tagállamok 32/82/EGK rendelet 4a. cikkében előírt bejelentési kötelezettsége;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

A 32/82/EGK rendelet a következőképpen módosul:

1. az 1. cikk a következő (3) bekezdéssel egészül ki:

"(3) Amennyiben hasított testet, illetve el nem választott hátulsó negyedet májjal és/vagy vesével együtt kínálnak, a hasított test súlyát a következő súlyokkal kell csökkenteni:

- 5 kg együttesen a májra és a vesére,

- 4,5 kg a májra,

- 0,5 kg a vesére.";

2. a 2. cikk (2) bekezdésének első és második albekezdése helyébe a következő szöveg lép:

"(2) Ez az igazolás a mellékletben foglalt mintának megfelelő bizonyítvány révén történik, amelyet az érintett fél kérelmére az intervenciós hivatal vagy az azon tagállam által erre a célra kijelölt egyéb hivatal állít ki, ahol az állatokat levágták. A bizonyítványt át kell adni a vámhatóságnak a kiviteli vámalakiságok elvégzése során, majd annak végeztével a megfelelő közigazgatási csatornán keresztül kell eljuttatni a visszatérítés kifizetéséért felelős szervhez. Az említett eljárást abban a tagállamban kell elvégezni, ahol az állatokat levágták.

Amennyiben azonban a termékek az 565/80/EGK tanácsi rendelet [11] 5. cikkében említett megállapodások hatálya alá tartoznak, az előző albekezdésben említett bizonyítványt a 3665/87/EGK rendelet [**] HL L 351., 1987.12.14., 1. o. 25. cikke (2) bekezdésében említett vámalakiságok során kell átadni a vámhatóságoknak. Az említett rendelettől eltérően, a 3665/87/EGK rendelet 28. cikke (4) bekezdésének b), c) és d) pontjában említett műveletek nem megengedettek ezen albekezdés alkalmazása esetén.";

3. a 3. cikk második bekezdésében a "2730/79/EGK rendelet 5. cikke" szöveg helyébe a "3665/87/EGK rendelet 34. cikke" szöveg lép;

4. a 4a. cikket el kell hagyni;

5. a melléklet helyébe e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. november 25-én.

a Bizottság részéről

Franz Fischler

a Bizottság tagja

[1] HL L 296., 1996.11.21., 50. o.

[2] HL L 148., 1968.6.28., 24. o.

[3] HL L 301., 1987.10.24., 21. o.

[4] HL L 4., 1982.1.8., 11. o.

[5] HL L 48., 1987.2.17., 10. o.

[6] HL L 87., 1980.4.1., 42. o.

[7] HL L 113., 1987.4.30., 27. o.

[8] HL L 317., 1979.12.12., 1. o.

[9] HL L 295., 1997.10.29., 3. o.

[10] HL L 351., 1987.12.14., 1. o.

[11] HL L 62., 1980.3.7., 5. o.

--------------------------------------------------

MELLÉKLET

+++++ TIFF +++++

--------------------------------------------------